Hazel Crane (1951 – 10 Novemba 2003) alikuwa mashuhuri katika itikadi ya Ujamaa, mfanyabiashara na mtunzaji kumbukumbu za watu waliofariki kutokea Afrika Kusini. Aliuawa karibu na jumba lake la kifahari kaskazini mwa jiji la Johannesburg mtaa wa Abbotsford, mtaa huohuo ambamo aliyekuwa tajiri wa madini Brett Kebble aliuawa mnamo mwaka 2005. Akizaliwa kama Hazel Elizabeth Magee huko Belfast, Ireland Kaskazini, alihamia Rhodesia akiwa mtoto na baadaye Afrika Kusini akiwa mtu mzima. Akiwa Afrika Kusini alijihusisha na kamati mbalimbali za kihisani na miradi, kama vile ufadhili wa elimu kwa watoto maskini. Hapo awali, Crane aliolewa na Anthony Crane, ambaye aliuawa akiwa na umri wa miaka 25 wakati wa vita za msituni za Rhodesia. Wawili hao tayari walikuwa na mtoto mmoja, na wakati wa kifo cha mumewe, Crane alikuwa ana mimba ya mtoto wa pili. Baadaye alikua na ndoa yenye misukosuko na bwana Shai Avissar aliyekua na tuhuma za kuongoza kikundi cha kimafia cha Israeli. Wakati kifo kinampata bwana Shai mnamo mwaka 1999, wawili hao walikua wameshatengana. Alikua rafiki wa karibu wa Winnie Mandela, ambaye alihudhuria msiba wake na ndiye aliyekua mpambe wake wakati wa harusi yake na bwana Avissar.